
Заповед №   113   /16.09.2024г

Програма
за закаляване и повишаване имунитета на децата.

На основание чл.26 от Наредба №3/2007г. за здравните изисквания към детските градини.
Закаляването е най-доброто профилактично средство за борба с простудните заболявания в детска възраст. То включва система от мероприятия, с които се подобряват приспособителните възможности на детския организъм спрямо въздействието на неблагоприятните температурни условия на околната среда.
 	При провеждането на закалителните мероприятия трябва да се спазват следните основни принципи:
 1. Постепенност - постепенно преминаване от по-слаби към по-силни студови дразнители. 
2. Системност - закаляването се провежда без прекъсване през цялата година. 
3. Индивидуален подход - съобразяване със здравето и индивидуалните особености на детето.
 Закаляването се осъществява чрез прилагане на общи и специални закалителни процедури:
 	1. Общият закалителен режим включва: Оптимални температури на въздуха в стаята - 20-22 градуса. По време на сън температурата в стаята трябва да бъде 18-20 градуса. Редовно проветряване на помещенията и извеждане на децата на чист въздух. През зимата при подходяща температура /около 0 градуса, при липса на вятър, дъжд и мъгла /детето се извежда сутрин и следобед по половин до един час на разходка. През пролетта и есента разходката е един час до час и 30 мин. През лятото детето трябва да прекарва по-голямата част от деня на открито. Подходящо облекло - най-подходящи за децата са дрехите от естествени материи - вълнени и памучни. Дрехата трябва да осигурява топлина и свобода на движенията, да не запарва и да не алергизира. 
2. Специални закалителни процедури:
 	Въздушни бани - детето се разсъблича постепенно и престоява в помещенията и на открито по схема: Първият ден е облечено по ризка, къси панталонки , чорапки и обувки за 5 минути. От втория ден детето е облечено само по гащички за 5 минути, като през следващите дни облеклото е същото, а престоят постепенно се увеличава до 30 минути. Температурата на  въздуха в стаята е 18-20 градуса. Когато детето се закалява навън, температурата на въздуха трябва да е над 25 градуса до 28 градуса на сянка. През цялото време детето се следи за признаци на охлаждане – настръхване на кожата, треперене, при което въздушната баня се преустановява и детето се облича по-топло. 
Водни процедури: Цялостно водно обливане - детето се поставя да стъпи в широк леген или вана и от разстояние 30-40 сантиметра се облива цялото тяло без да се мокри главичката. Започва се с температура на водата 37 градуса и през 3 дни се понижава с 1 градус , като достига до 26-27 градуса. Продължителността на обливането е 30-40 секунди, след което детето се подсушава и облича с подходящо облекло. 
Газене в басейн - процедурата се провежда след една и половина годишна възраст на детето, като нивото на водата да бъде до коленете на детето, а условията са същите, както при водното обливане и времетраене от 1-3 минути. 
Морска баня - разрешава се при деца над една година и половина при условие, че е направена предварителна подготовка с 20-30 въздушни бани и 10-15 водни обливания. Детето може да престои съблечено на морския плаж първоначално 20 минути, като след 5-7 дни достигне до 45 минути. След това може да започне потапяне на детето в морската вода за 1 до 3 минути при температура на водата не по-ниска от 24 градуса, след което детето се изтрива и облича. Подходящи са слънцезащитни кремове за предпазване от изгаряне. 
Слънчеви бани - първоначално децата постепенно се разсъбличат и оставят да играят на шарена сянка по гащички и лека шапка при температура на въздуха над 25 градуса до максимална 28 градуса на сянка и липса на вятър. Престоят на открито започва с 5 минути и се увеличава всеки ден с 5 минути, като достига 25-30 минути. Най-подходящо време за извършване на слънчеви бани е между 9.30 ч. и 11 ч., като трябва да се следи състоянието на детето и му се дават достатъчно течности. 
Закалителните мероприятия трябва да бъдат съобразени с режима на хранене на детето. Те трябва да се провеждат от половин до един час преди или след хранене. За профилактиката на редица заболявания е необходим комплексен подход - заедно със закалителните мероприятия да се провежда оптимален двигателен режим и здравословно хранене на децата. Така се постига по-добър резултат в профилактиката - укрепва се имунната система, осигурява се нормално физическо развитие и добро здравословно състояние на детето.
 Правенето на гимнастика в леглото и оправянето на легла по бельо също допринася за закаляване на детския организъм. Една от формите за закаляване е ходенето бос, като форма на механична и термична акупресура на ходилата, рефлекторно подобряваща дейността на съдовете на горните дихателни пътища. Децата трябва да започнат да ходят боси в горещи, слънчеви дни, върху добре почистена земя (камъчета, чакъл, пясък, трева, като постепенно увеличаваме времето от 2-3 минути до 10-12 минути или повече. Ходенето бос на площадката е разрешено при температура на въздуха най-малко 20 -22 °. След това учим децата да ходят боси и на закрито (първи по чорапи)при температура на пода най-малко 18°. Започват от 2-3 минути (преди дневен сън им е позволено да се разхождат до леглото си на пода боси, като увеличават това време с 1 минута на ден и постепенно го довеждат до продължителността на пълен час за спорт и отдих.
Има редица противопоказания, когато закаляванев детската градина, детето не се препоръчва, но точно: Ако не са изминали пет дни от боледуването или профилактичната ваксинация, Ако не са изминали две седмици от обострянето на хронично заболяване, Повишена температура при детето вечер, Страхът на детето от закаляване.
Цел: трениране на защитните сили на детският организма, развиване на способността за бързо адаптиране към нови условия

Задачи :
1. Да се осъществи интегриран подход към подобряването на имунитета на децата чрез природата, като се вземе предвид нивото на неговото индивидуално здраве. 
2. Подобряване на здравето на децата, развитие на издръжливостта на организма при променящи се фактори на околната среда и повишаване на устойчивостта му към различни заболявания.
3.Работа с родители за прилагане и подобряване на закалителни процедури в детската градина.

Дейности за закаляване и повишаване на имунитета на децата за учебната 2025/2026г.

1.Запознаване на екипа на детска градина „Мир“ гр. Мездра с Програма за закаляване и повишаване имунитета на децата.
                                                                                                  Срок: м. 09.2025г.

2. Запознаване на родителската общност с Програма за закаляване и повишаване имунитета на децата на ДГ „Мир“ гр. Мездра.
                                                                                                Срок: м.09-10.2025г.
3. Ежедневен престой на децата на открито.Обучение за слънчеви бани.
Постепенно адаптиране към външна температура.Раздвижване на мускулите и ставите
                                                                                                Срок :16.09.2025г.-16.09.2026г.

4.Закалителни процедури съобразно възрастовите особености на децата  и сезонните условия. Въздушни бани. Дихателни упражнения.
                                                                                                 Срок: 16.09.2025г.-16.09.2026г.

5. Поддържане на оптимален температурен режим в помещенията.
Хранене и хидратация.Контакт с природата.

                                                                                                 Срок: 16.09.2025г.-16.09.2026г.

6. Включване на медицинският специалист  в организацията и цялата работа по закаляване  на децата в съответствие  с Програма за закаляване и повишаване имунитета на децата на ДГ „Мир“ гр. Мездра.
                                                                                                 Срок: 16.09.2025г.-16.09.2026г.



Систематичното закаляване на детето трябва да започне от най-ранна възраст и да се извършва редовно до последните дни от престоя на детето в детска градина. Основно условие за това е последователността в работата на педагогическия, медицинския и непедагогически персонал, както и осъществяването на контакт с родителите.

Настоящата Програма е приета на заседание на педагогическия съвет с Протокол №   1   /  16.09.2024 г., решение №  51     и е утвърдена със заповед № 113      /  16 .09.2024г. на директора. Програмата се актуализира в началото на всяка учебна година и при настъпили промени в нормативните актове, ако педагогическия съвет прецени, че спецификата на педагогическо взаимодействие налага това.

